# Кориснички приручник Арка

`ark`

1

`ark`

КДЕ алатка за архивирање

    ark -b -a -e -O -c -f  суфикс -p -t  фајл -d -o  фасцикла генеричке КФ5 опције генеричке КуТ опције

## Опис

Арк је програм за управљање разним форматима архива из окружења КДЕ-а. Архиве се могу прегледати, распакивати, стварати и мењати унутар Арка. Уме да рукује разним форматима, као што су тар, гзип, бзип2, ЗИП, РАР и ЛХА (ако су инсталирани неопходни програми командне линије).

## Режими рада

Арк се може користити и као самостални ГУИ програм и из командне линије, за извођење неких специјалних задатака.

Ако се позове без опција `-b` (`--batch`) или `-c` (`-add`), Арк се покреће као нормалан ГУИ програм.

Помоћу опције `-b` (`--batch`), Арк се може употребити за распакивање једног или више фајлова непосредно из командне линије, без покретања ГУИ-ја.

Када се изда опција `-c` (`--add`), Арк ће питати за фајлове које треба додати у нову или постојећу архиву.

## Опције

`-d, --dialog`

- Приказује дијалог за задавање опција за пакетну обраду или додавање.

`-o, --destination `фасцикла``

- Нека је `Фасцикла` подразумевана локација за распакивање. Ако се не зада, узима се текућа путања.

### Опције за додавање фајлова

`-c, --add`

- Кориснику се тражи име фајла архиве у коју треба додати наведене фајлове. Напушта по завршетку.

`-t, --add-to `име-фајла``

- Додаје наведене фајлове у `име-фајла`. Ствара архиву ако не постоји. Напушта по завршетку.

`-p, --changetofirstpath`

- Мења текућу фасциклу на први унос и додаје све остале уносе релативно према овоме.

`-f, --autofilename `суфикс``

- Аутоматски бира име фајла, са задатим `суфиксом` (на пример: `rar`, `tar.gz`, `zip`, или било који други подржани тип).

### Опције за пакетно распакивање

`-b, --batch`

- Пакетно сучеље уместо уобичајеног дијалога. Ова опција се подразумева ако се зада више од једног УРЛ-а.

`-e, --autodestination`

- Аргумент одредишта поставља се на путању првог наведеног фајла.

`-a, --autosubfolder`

- Садржај архиве се чита, и ако се открије да се не ради о архиви с једном фасциклом, ствара се потфасцикла именована као архива.

`-O, --opendestination`

- Отвара одредишну фасциклу пошто се распакивање заврши.

## Више детаља

- Детаљнија корисничка документација доступна је на `help:/ark` (или унесите овај УРЛ у К-освајач, или извршите ``khelpcenter` `help:/ark``).
- kf5options(7)
- qt5options(7)

## Примери

``ark` `--batch` `архива.tar.bz2``

- Распакује `архива.tar.bz2` у текућу фасциклу без позивања ГУИ-ја.

``ark` `-b` `-d` `архива.tar.bz2` `архива2.zip``

- Прво позива дијалог за опције распакивања, а онда распакује и `архива.tar.bz2` и `архива2.zip` у фасциклу изабрану у дијалогу.

``ark` `--add-to` `моја-архива.zip` `слика1.jpg` `текст.txt``

- Ствара `моја-архива.zip` ако не постоји, а затим додаје `слика1.jpg` и `текст.txt` у њу.

## Одржавање

Арк тренутно одржавају Елвис Ангелачо и Рагнар Томсен.